
RĪGAS DOME

Rātslaukums 1, Rīga, LV-1539, tālrunis 67012222, e-pasts: riga@riga.lv

LĒMUMS
Rīgā

27.04.2022.

        Nr. 1496

  (prot. Nr. 57, 43. §)

Par Rīgas valstspilsētas pašvaldības investīciju projekta “Gustava Zemgala gatves būvprojekta izstrāde” īstenošanu



Pamatojoties uz likuma “Par pašvaldībām” 21. panta pirmās daļas 19. punktu, likuma “Par pašvaldību budžetiem” 22. un 22.1 pantu, Publiskas personas finanšu līdzekļu un mantas izšķērdēšanas novēršanas likuma 3. pantu, likuma “Par valsts budžetu 2022. gadam” 10. panta trešo daļu, Ministru kabineta 22.02.2022. noteikumu Nr. 143 “Noteikumi par kritērijiem un kārtību, kādā 2022. gadā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai” 3.1.10. un 3.2. apakšpunktu, Ministru kabineta 10.12.2019. noteikumiem Nr. 590 “Noteikumi par pašvaldību aizņēmumiem un galvojumiem”, Rīgas domes 01.03.2011. saistošo noteikumu Nr. 114 “Rīgas valstspilsētas pašvaldības nolikums” 110. punktu, Rīgas valstspilsētas pašvaldības 26.01.2022. saistošo noteikumu Nr. 115 “Par Rīgas valstspilsētas pašvaldības 2022. gada budžetu” 8. pielikumu “Rīgas valstspilsētas pašvaldības indikatīvo augstas gatavības un prioritāro investīciju projektu kopsavilkums 2022.–2024. gadam”, Rīgas dome nolemj:

1. Īstenot Rīgas valstspilsētas pašvaldības investīciju projektu “Gustava Zemgala gatves būvprojekta izstrāde” (turpmāk – projekts) vidējā termiņā par kopējo summu līdz     463 309 euro un pilnvarot Rīgas domes Pilsētas attīstības departamentu Rīgas valstspilsētas pašvaldības vārdā iesniegt projekta pieteikumu Vides aizsardzības un reģionālās attīstības ministrijā.

2. Noteikt, ka par projekta īstenošanu atbildīgā iestāde ir Rīgas domes Satiksmes departaments.

3. Ņemt aizņēmumu no Valsts kases projekta īstenošanai vidējā termiņā līdz 393 813 euro.
4. Noteikt šādus aizņēmuma saistību izpildes termiņus:

4.1. aizņēmuma atmaksas termiņš ir līdz pieciem gadiem;

4.2. pamatsummas atliktais maksājums ir līdz trim gadiem.

5. Uzdot Rīgas domes Satiksmes departamentam aizņēmuma pieteikuma sagatavošanai iesniegt Rīgas domes Finanšu departamentā šādus dokumentus:

5.1. līgumu, kas iepirkuma rezultātā noslēgts ar izvēlēto piegādātāju;

5.2. aizņēmuma pieprasījuma ekonomisko pamatojumu;

5.3. projekta īstenošanas naudas plūsmas plānu atbilstoši darbu izpildes grafikam.

6. Pilnvarot Rīgas domes Finanšu departamenta direktoru pēc Ministru kabineta rīkojuma pieņemšanas par projekta atbalstīšanu valsts aizdevuma piešķiršanai Covid-19 izraisītās krīzes seku mazināšanai un novēršanai un 5. punktā minēto dokumentu saņemšanas Rīgas valstspilsētas pašvaldības vārdā:

6.1. iesniegt projekta aizņēmuma pieteikumu Pašvaldību aizņēmumu un galvojumu kontroles un pārraudzības padomē;

6.2. noslēgt aizdevuma līgumu ar Valsts kasi;

6.3. lemt par noslēgtajā aizdevuma līgumā iekļauto aizdevuma nosacījumu maiņu, tajā skaitā aizdevuma atmaksas grafika un aizdevuma procentu likmes maiņu, iesniedzot nepieciešamos dokumentus Pašvaldību aizņēmumu un galvojumu kontroles un pārraudzības padomē un/vai Valsts kasē, un veikt nepieciešamos grozījumus aizdevuma līgumā.

7. Garantēt aizņēmuma atmaksāšanu, paredzot aizņēmuma atmaksāšanai nepieciešamos līdzekļus Rīgas valstspilsētas pašvaldības budžetā turpmākajos gados.

8. Rīgas domes Satiksmes departaments, Rīgas domes Pilsētas attīstības departaments un Rīgas domes Finanšu departaments ir atbildīgi par lēmuma izpildi.
Rīgas domes priekšsēdētājs

  



                                 M. Staķis

	Silava 67026286

